
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 11.11.2026, ora 08.00 – 12.11.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 12.11.2026, ora 07.00
RÂURI

Institutul Național de Hidrologie şi Gospodărire a Apelor (I.N.H.G.A.) a emis în data de 11.11.2026, la ora 11:30, o Atenționare Hidrologică nr. 102 – COD GALBEN, valabilă în intervalul 12.11.2026 ora 06:00 – 13.11.2026 ora 12:00, vizând Scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, in Bazinele hidrografice afectate: Someşul Mic, Crişul Repede, Crişul Negru, Crişul Alb, Mureş, Bega, Timiş.

Această ATENȚIONARE Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

- Alba, Arad, Bihor, Caraş-Severin, Cluj, Hunedoara, Sibiu și Timiș (8 prefecturi) - COD GALBEN.

Debitele au fost în creștere ca urmare a precipitațiilor înregistrate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, bazinul superior și mijlociu al Jiului și bazinul superior al Oltului, iar pe celelalte râuri, au fost relativ staționare.  

Debitele se situează, în general, sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Suceava, Moldova, Urlui, bazinul mijlociu și inferior al Vedei, bazinul superior și mijlociu al Ialomiței, pe cursul mijlociu al Buzăului, pe unii afluenți ai Oltului superior și ai Argeșului inferior, și mai mici (sub 30%) pe râurile din bazinele hidrografice: Iza, Someș (exceptând Someșul Mic), Crasna, Barcău, Bega Veche, Moravița, Nera, Cerna, Jijia, cursurile Crișului Negru și Crișului Alb, cursurile mijlocii și inferioare ale Timișului, Bârzavei, Carașului, cursul inferior al Turului, unii afluenți ai Mureșului mijlociu și inferior.

Formațiunile de gheață (gheață la maluri) prezente în bazinul superior al Bistriței, au fost în restrângere și diminuare.

Se situează peste COTA DE ATENȚIE râul Urlui la stația hidrometrică Furculești (150+10)-jud.TR.

Este în vigoare ATENȚIONAREA HIDROLOGICĂ nr. 102 din 11.11.2026.

Debitele vor fi în creștere ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Jiu, Olt, bazinele superioare ale Argeșului și Bistriței, iar pe celelalte râuri, vor fi relativ staționare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de niveluri și debite cu posibile depășiri ale COTELOR DE ATENȚIE pe unele râuri din jumătatea de vest a țării, ca urmare a precipitațiilor prognozate, mai însemnate cantitativ și propagării.

Formațiunile de gheață (gheață la maluri), existente, vor fi în restrâgere și eliminare.  

Se va situa peste COTA DE ATENȚIE râul Urlui la stația hidrometrică Furculești (150+9)-jud.TR.

Se menține în vigoare ATENȚIONAREA HIDROLOGICĂ nr. 102 din 11.11.2026.

DUNĂRE
Debitul la intrarea în țară (secțiunea Baziaș) în intervalul 11 – 12.11.2026 a fost staționar, având valoarea de 1800 m3/s, sub media multianuală a lunii noiembrie (4700 m3/s) și octombrie (3900 m3/s).

În aval de Porţile de Fier debitele au fost relativ staționare pe sectorul Gruia – Călărași și în creștere ușoară pe sectorul Cernavodă - Tulcea.

Debitul la intrarea în țară (secțiunea Baziaș) va fi stationar (1800 m3/s).

În aval de Porţile de Fier debitele vor fi în creștere ușoară pe sectoarele  Gruia – Calafat și Hârșova – Tulcea și relativ staționare pe sectorul Bechet - Cernavoda.

2. Situația meteorologică în intervalul 11.11.2026, ora 09.00 – 12.11.2026, ora 06.00

ÎN ŢARĂ:

ANM a emis o INFORMARE METEO, nr. 182, vizând: ploi moderate cantitativ, intensificări ale vântului, pt. intervalul: 11 noiembrie, ora 22 – 13 noiembrie, ora 22, astfel:

- În intervalul menționat vor fi ploi moderate cantitativ în vestul, nord-vestul și local în centrul țării. Cantitățile de apă vor fi în general de 30...60 l/mp.

       
Vântul va avea intensificări temporare în noaptea de joi spre vineri (12/13 noiembrie) la munte și în regiunile vestice, iar vineri (13 noiembrie) în vestul, nordul, centrul și estul teritoriului. Vor fi viteze în general de 40...60 km/h, iar la altitudini mari rafalele vor depăși 70...90 km/h.

Această Informare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către Prefecturile Judeţelor:

- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraș-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiș, Tulcea, Vaslui, Vâlcea, Vrancea si Municipiul Bucureşti(42 de prefecturi) -informare meteorologică - (mesaj 1);

Către PREFECTURILE JUDEŢELOR: Alba, Arad, Bihor, Cluj, Caraş-Severin, Gorj, Hunedoara și Timiş   – (8 prefecturi) -  COD GALBEN, - (mesaj 1);
Valorile termice diurne au fost în creștere față de ziua precedentă în cea mai mare parte a țării, astfel că raportat la mediile multianuale, s-au situat în jurul acestora, chiar ușor peste în special în sudul Transilvaniei și nordul Munteniei (abatere de 5...7 grade). În primele ore ale zilei cerul a fost variabil, cu perioade de senin în mare parte din Muntenia, Dobrogea și în partea centrală și sudică a Moldovei, dar din orele amiezii, dinspre regiunile vestice înnorările s-au extins și au cuprins toate zoenele. Temporar a plouat în Banat, Crișana și Transilvania, iar seara și mai ales noaptea pe alocuri și în restul regiunilor. Cantitățile de apă au fost în general de 2...8 l/mp, iar în Banat, Crișana, sud-vestul Transilvaniei pe alocuri 10...15 l/mp și cu totul izolat peste 30 l/mp. Vântul a suflat slab și moderat, cu unele intensificări în zona de munte, iar la altitudini mari rafalele au fost de 60...80 km/h. Stratul de zăpadă, prezent în zona montană înaltă și la ora 20 măsura -în platformele stațiilor meteorologice- până la 41 cm la Vf. Omu. Temperaturile maxime s-au încadrat între 7 grade la Huedin și 18 grade la Pătârlagele și Mangalia, iar la ora 06 se înregistrau valori termice cuprinse între 3 grade la Darabani și Toplița și 14 grade la Arad, Banloc, Gurahonț, Jimbolia, Oravița, Reșița și Timișoara. Pe alocuri dimineața a fost ceață.

LA BUCUREŞTI

Regimul termic a fost caracterizat de valori ușor mai mari decât cele normale datei, astfel că temperatura maximă a fost de 14 grade la toate stațiile meteorologice. Cerul a fost variabil, cu înnorări seara și noaptea când în unele cartiere a plouat slab sau a burnițat, iar vântul a suflat slab până la moderat. La ora 06 se înregistrau 8 grade la Afumați și Băneasa și 9 grade la Filaret.

3. Prognoza meteorologică în intervalul 12.11.2026, ora 09.00 – 13.11.2026, ora 09.00

ÎN ŢARĂ

Vremea se va încălzi devenind cu mult mai caldă decât în mod normal pentru această dată în vest, centru, sud și sud-est. Cerul va fi noros și va ploua în mare parte a intervalului în vestul, centrul, nordul și nord-estul țării, în timp ce, în restul teritoriului înnorările vor fi temporare iar ploile se vor semnala pe alocuri ziua și local noaptea. Spre sfârșitul intervalului izolat, în Banat și Crișana vor fi descărcări electrice. Cantitățile de apă vor fi însemnate în nord-vestul țării (Maramureș, nordul Transilvaniei și al Crișanei), și la munte (în Carpații Occidentali, vestul Carpaților Meridionali și nordul Carpaților Orientali) unde se vor acumula în general 25...40 l/mp, și pe alocuri, cu precădere în Munții Apuseni, la peste 1500 m, vor fi în general de 60...90 l/mp. Vântul va sufla slab și moderat, cu intensificări temporare la munte, iar noaptea și în vest, local în centru și pe alocuri în sud-est, cu viteze în general de 50...70 km/h, iar la altitudini mari rafalele vor fi de 90...100 km/h. Temperaturile maxime vor fi cuprinse între 10 și 23 de grade, cu cele mai mari valori sud-est, iar cele minime se vor încadra între 5 și 17 grade.

LA BUCUREŞTI

Vremea va continua să se încălzească. Cerul va avea înnorări temporare, însă probabilitatea de ploaie va fi redusă. Vântul va sufla slab și moderat. Temperatura maximă va fi de 19...20 de grade, iar cea minimă de 7...10 grade.

3. Informare nivometeorologică pentru perioada: 10.11.2026 ora 21 - 13.11.2026 ora 21

- în BUCEGI și FĂGĂRAȘ, la peste 2000 m.

Fenomene meteorologice periculoase prognozate: Ploi însemnate cantitativ în masivele vestice și nordice, precipitații mixte pe creste.

La peste 2000 m: stratul de zăpadă are grosimi de peste 5..10 cm la peste 2000 m și depășește local 20..30 cm la altitudini mai mari de 2200 m, pe versanții adăpostiți existând și acumulări ce ating izolat 60…70 cm. La suprafața zăpezii se întâlnesc cruste de îngheț și zone cu zăpadă întărită, dar creșterea temperaturilor la valori predominant pozitive, începând de mâine, va umezi treptat stratul de zăpadă în profunzime și va determina topirea sa parțială. Pe pantele înclinate, în special la supraîncărcări ale stratului, dar izolat și în mod spontan, se vor semnala unele curgeri superficiale și chiar avalanșe de mici dimensiuni.

În Carpații Orientali și în masivele vestice ale Carpaților Meridionali întâlnim un strat mediu de 5 cm la peste 1800-2000 m, izolat cu unele depozite mai mari, strat care se va topi în mare parte ca urmare a precipitațiilor lichide așteptate. Nu există risc de curgeri superficiale.

Prognoza vremii în intervalul 10.11.2026 ora 21 - 13.11.2026 ora 21

Vremea se va încălzi de la o zi la alta, urmând să atingă cele mai ridicate valori ale temperaturii pe parcursul zilei de vineri, 13 noiembrie. Cerul va fi temporar noros și pe arii extinse se vor semnala mai ales ploi, trecător lapoviță sau ninsoare în zona crestelor, în special la noapte și mâine. Cantitățile de apă ce se vor înregistra vor fi mai importante în Carpații Occidentali, în vestul celor Meridionali și în nordul celor Orientali, unde se vor cumula pe întreg intervalul 30..50 l/mp și pe areale mai restrânse chiar și 70..80 l/mp, în special pe versanții vestici ai acestora. În masivele Făgăraș, Bucegi și în grupele centrale și sudice ale Carpaților Orientali, cantitățile vor fi în general de 15..30 l/mp și doar izolat mai mult pe versanții sudici din Făgăraș. Vântul va sufla moderat, cu intensificări temporare de 55...75 km/h în zonele înalte și cu rafale de peste 80..100 km/h pe creste. Trecător se va semnala ceață. Stratul de zăpadă măsura în data de 10 noiembrie, la ora 14, în platformele stațiilor meteorologice: 37 cm la Vârful Omu, 7 cm la Bâlea-Lac, 9 cm Țarcu, 4 cm la Călimani, 1 cm la Penteleu.

temperaturi minime la peste 1800m: în creștere de la -4…0 grade la noapte spre 0..5 grade.

temperaturi maxime la peste 1800 m: în general între 1…7 grade.

Altitudinea izotermei de 0 grade: în creștere de la 2000-2500 m spre 3000-3500 m.

II. CALITATEA APEI


1.1. Pe fluviul Dunărea

Nu au fost evenimente deosebite. 

1.2. Pe râurile interioare

A.B.A. Mureş revine cu informații suplimentare, despre evenimentul de la Salina Praid:

- Determinarea conductivitatii in situ, orara 24/24, se monitorizeaza prin senzori calitativi in 5 sectiuni: Praid / r. Corund, Sarateni / r. T-va Mica, Mihalt / r. T-va Mare, Radna si Naldac / r. Mures.

- Conform adresei ABA Mures nr. 1935/29.01.2026, incepand cu data de 01.02.2026, monitorizarea calitativa prin analize de laborator continua astfel: cu o frecventa de 1 / saptamana in 4 sectiuni: r. Corund (amonte confluenta cu r. T-va Mica), r. T-va Mica (aval loc. Praid), r. T-va Mica (priza de apa Fantanele), r. T-va Mica (priza de apa Tarnaveni), iar pentru celelalte sectiuni determinarile se for face conform manualul de operare.

Pentru perioada 15.10 - 22.10.2026, s-a inregistrat: Crestere față de valoarea anterioară, la indicatorul conductivitate, in secțiunile de monitoring a calității apei: pe r. Corund, amonte confluenta cu r. T-va Mică și pe r. Târnava Mică, aval loc. Praid, la priza de apa de la Fantanele și Tarnaveni.

A.B.A. Buzău-Ialomiţa informează că: S.G.A. Prahova monitorizează permanent calitatea apei amonte si aval de zona afectata de Salina Slanic, pe 
cursurile de apa Slanic, Varbilau si Teleajen.

1.3. Pe Marea Neagră 

A.B.A. Dobrogea Litoral revine cu informații suplimentare, referitoare la poluarea accidentală a acvatoriului Danei, 94 port Constanta din data de 24.10.2026 ora 23:50, operata de Comvex SA , Terminalul de minerale, în timpul operațiunii de încărcare cu minereu bulgur a barjei nr. 637 EX 300048, personalul din zona de operare a constatat pătrunderea apei în barjă și înclinarea acesteia.

La momentul constatării, încărcătura era de aproximativ 1.700 tone. Operațiunea de încărcare a fost oprită imediat, fiind luate măsuri pentru recuperarea/transferul mărfii și limitarea riscurilor asociate incidentului.

În data de 08.11.2026, operațiunea de ranfluare a barjei nr. 637 EX 300048 a fost finalizata cu succes, aceasta fiind readusa in stare de plutire.

Situația a fost remediata, marfa a fost recuperata integral, fără a se constata efecte negative asupra mediului.

III. CALITATEA MEDIULUI

1. În domeniul aerului

DJM Dâmbovița,  a anunțat ca în data de, 11.11.2026, la ora 16:29 cu privire la apariția unor scurgeri din butelia  stației GPL din localitatea Cornești,  județul Dâmbovița. ISU Dâmbovița, evacuează populația pe o rază de 800 m, a fost emis mesaj RoAlert, a fost blocată circulația pe DN 1A. Ulterior, ISU Dâmbovița, după măsurătorile efectuate în zona afectată, a stabilit că se pot începe operațiunile tehnice la rezervorul de GPL.                                                                                                                                                       În urma intervenției inițiale, rezervorul a fost golit complet, iar măsurătorile nu au mai indicat scurgeri de gaze. Verificările au continuat inclusiv în locuințele din apropiere, pentru depistarea unor eventuale acumulări. Autoritățile nu au anunțat încă reluarea circulației pe DN 1A. Estimarea anterioară a Centrului INFOTRAFIC indica redeschiderea drumului după ora 22:00, în funcție de evoluția intervenției.          

ANMAP, Agenția Națională pentru Mediu și Arii Protejate informează că din rezultatele analizelor efectuate în data de 10.11.2026 în cadrul Rețelei Naționale de Monitorizare nu s-au constatat depășiri ale pragurilor de alertă  pentru: NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică (50 µg/m3) pentru PM10 (pulberi în suspensie cu diametrul sub 10 microni) a fost depășită la următoarele stații: B-28, loc. Glina, jud. Ilfov, AB-1, mun. Alba Iulia, jud. Alba,  MS-4, mun. Tîrnăveni,  SB-4, mun. Mediaş- strada Gării,  BC-1, BC-2, mun. Bacău,  BC-3, mun. Onesti, NT-3, comuna Tașcă,  VS-1, mun. Vaslui, MM-3, mun. Baia Mare, suburban, CJ-5, mun. Cluj Napoca, strada Ferdinand, SM-1, mun. Satu Mare, BR-3, loc. Cazasu, jud. Braila, GR-2, mun. Giurgiu, GR-3, fostul combinat chimic mun. Giurgiu, CL-1, mun. Calarasi, CL-3, loc. Modelu, jud. Calarasi, TR-2, mun. Turnu Magurele, PH-2, mun. Ploiesti, MH-1, mun. Drobeta Turnu Severin si HD-3, loc. Pestisu Mare-jud.Hunedoara).
Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului și vegetației 

D.J.M. Argeș informează despre producerea, în data de, 11.11.2026, la ora 08:30, a unei poluări accidentale a solului cu aprox. 60 litri de țiței și 120 litri de apă sărată, de zăcământ, în zona comunei Săpata, jud. Argeș, ca urmare a unei avarii la o conductă de țiței aparținând OMV Petrom SA, datorită coroziunii. 

A fost afectată o suprafață de aprox. 40 mp - șanț drum sondă, 20 mp șanț drum comunal și 40 mp cultură de grâu. A fost oprită pomparea, se va remedia spărtura, se vor lua măsuri de ecologizare a zonei, a fost împrăștiat Spill-Sorb. Nu au fost afectate cursuri de apă

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice

ABA Dobrogea-Litoral informează, urmare ploilor însemnate cantitativ, cumulate, înregistrate în bazinul hidrografic al cursului de apă Topolog care se varsă în acumularea permanentă Hazarlâc (acumulare ce nu se afla in administrarea ABA Dobrogea Litoral și în care se descarcă trei cursuri de apa: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 11.11.2026 fiind de 8.81 m MN75, cu 11 cm peste Faza I a barajului Hazarlâc.

Barajul Hazarlâc se află în administrarea S.G.A. Constanța.

Barajul Hazarlâc lucrează în parametrii proiectați. Nu există pericol asupra stabilității barajului. 

Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.
6. Alimentări cu apă

Pe râurile interioare:



A.B.A. Arges-Vedea, informează că:  

A.B.A. Argeș-Vedea, informează în data de, 12.11.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.

A.B.A. Argeș-Vedea, informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026 ora 14.00, la barajul Vidraru este deschisă 8% vana plană aferentă GF1, debitul deversat fiind de 6,0 mc/s. 

Începând cu data de 12.08.2026 – ora 10.00 la barajul Vidraru a fost dispusă manevra de închidere a captării râului Vâlsan spre acumularea Vidraru și lăsarea debitului cursului de râu pe albia sa veche, în vederea suplimentării aportului de debit în acumularea Budeasa.

Începând cu data de 20.10.2026 – ora 13.30 la barajul Vidraru a fost dispusă manevra de închidere a captărilor Cernat și Doamnei spre acumularea Vidraru și lăsarea debitelor cursurilor de râu pe albiile vechi, în vederea suplimentării aportului de debit în acumularea Golești.
Având în vedere deficitul semnificativ de precipitații înregistrat în ultimele 2-3 luni de zile ce a condus la înregistrarea unor debite minime pe cursurile de râu și scăderea continuă a rezervei de apă din acumularea Golești, ținând cont că prin funcționarea la minim a CHE Golești (2.5 MW) debitul evacuat este de aproximativ 19 mc/s, mult superior necesarului APA NOVA de 12 mc/s, în conformitate cu prevederile Legii apelor 107 / 1996 cu modificările și completările ulterioare în care se menționează că alimentarea cu apă a populației are prioritate în fața oricăror folosințe, începând cu data de 23 octombrie 2026 ora 18.00 s-a dispus oprirea CHE Golești, debitul necesar pentru funcționarea stațiilor de tratare Roșu și Crivina - din administrarea APA NOVA București (12 mc/s) urmând a fi asigurat prin deschiderea parțială (15 cm) a unei vane segment de la barajul Golești.

Începând cu data de 04.09.2026, ora 08:00, CHE Văcărești – r. Dâmbovița a fost oprită, fiind deschisă vana plană priză capitală. În data de 24.10.2026 – ora 10.00, aceasta este deschisă 45 cm pentru evacuarea unui debit de 4,5 mc/s.

A.B.A. Jiu

Pentru aducțiunea Priza Buta, Ac. Valea de Pești, sunt în desfășurare lucrări conexe. Conducta Buta- Baraj, funționează în probe tehnologice, începând cu data de 05.01.2025, până la finalizarea lucrărilor.

În perioada 31.10.2026-09.11.2026, conform adresei nr.104044/30.10.2026,transmisă de Sucursala Hidroelectrica S.A. Porţile de Fier-Uzina Hidroelectrică Tg-Jiu, CHE Motru este retrasă din exploatare datorită lucrărilor de mentenanţă programate la nodul de presiune CHE Motru, fiind prevăzută în această perioadă golirea aducţiunii Cerna-Motru.

Conform adresei nr.108231/10.11.2026 transmisă de S.P.E.E.H. Hidroelectrica S.A. - Sucursala Hidrocentrale Porţile de Fier - Uzina Hidroelectrica Târgu-Jiu, în data de 09.11.2026 la ora 23:30, în aducţiunea Cerna-Motru-Tismana au fost încheiate lucrările de mentenanţă iar circuitul hidraulic al CHE Motru a revenit la starea normală de funcţionare.

A.B.A. Buzău
-Ialomiţa
Ca urmare a cererii de a mări debitul evacuat prin derivatia canal Dunăre-Dorobanțu, din acumularea Iezer, s-a constatat diminuarea debitelor evacuate datorita celor doua praguri existente intre acumulare si turnul de manevra al evacuarii. Primul prag este un gratar-batardou al bazinului de refulare cu o diferenta de nivel de 0,8 m, iar al doilea prag este un batardou de pamint dezafectat. In acest context sunt necesare lucrari de dezafectare a batardoului de pamint pentru asigurarea debitelor necesare.
B.H. Buzau

Începând cu data de 22.09.2026 se trece la aplicarea treptei III de restrictii pentru sectorul 1 râu Buzău - vărsare – ph Banița.

A.B.A. Buzău-Ialomița, revine cu informatii suplimentare, in data de, 04.11.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

A.B.A. Prut-Barlad

Judetul Botosani:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. ANIF Botosani – Sistem de irigatii Movileni -Havarna din acumularea Cal Alb.

    * treapta III - pentru S.C. PIRANIA SRL – Pepiniera Havarna din acumularea Cal Alb.

    Judetul Iași:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. ACVACOM SRL– Complex Piscicol Belcesti din acumularea Plopi 

    * treapta III - pentru S.C. MIHPES SRL – Complex Piscicol Sarca din acumularea Sarca 

    * treapta I   - pentru S.C. APAVITAL S.A. – sector Harlau - ac. Parcovaci 

   Judetul Vaslui:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. AQUAVAS S.A. VASLUI – Sucursala Vaslui din acumularea Solesti 

    * treapta I   - pentru ANIF VASLUI – Amenajare irigatii Manjesti din acumularea Manjesti 

ABA SOMES TISA

La nivelul județului Maramureș, se menține și în această perioadă (23.10 – 29.10.2026) fenomenul de secetă, cu localități afectate: Șomcuta Mare (localitățile Buciumi, Vălenii Șomcutei), Coroieni cu localitățile aparținătoare, Călinești (localitățile Cornești, Văleni și Călinești), Vadu Izei (localitatea Valea Stejarului), Sighetu Marmației (localitatea Șugău), Comuna Cernești (localitatea Brebeni), Comuna Coaș (localitatea Întrerâuri), Comuna Vima Mică (localitatea Vima Mare), în UAT Călinești, localitatea Călinești și Văleni, precum și în UAT Tăuții Măgheruș, localitatea Nistru, cu alimentare din apă de suprafață se restricționează în continuare programul de funcționare și consumul de apă ca urmare a înștiințărilor primite de la Primăria Călinești respectiv Primăria Tăuții Măgheruș.

- La nivelul judetului Sălaj se mentine aplicarea Planului de restricții a apei în perioadele deficitare pentru Compania de Apă Someș SA – Sucursala Zalău, ca urmare a scăderii volumului de apă în acumularea Vârșolț.

-La nivelul județului Satu Mare datorită faptului ca la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) se înregistrează în continuare debite mai mici decât debitul minim necesar se respectă cerințele din notificările anterioare trimise către Apaserv Satu – Mare, comunele Moftin și Cămin și către amenajările piscicole din Moftin și Negrești – Oaș, în vederea reducerii temporare a consumului de apă și creșterea gradului de atenție la modul de exploatare a stațiilor de epurare cu evacuare directă în emisari.

Pe Fluviul Dunărea:
A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice:

- se menține treapta III de restricții pentru sectorul 4 Braila - Galati instituita în data de 16.07.2026;

- Incepand cu data de 30.10.2026 se trece la incetarea aplicarii treptei I de restrictii pe sectorul 5.1 Vadu Oii-Braila-P.H. Gropeni si aplicarea fazei de atentionare/avertizare pe acest sector.

- se menține treapta III de restricții pentru sectorul 5.2 Braț Macin - P.H. Smardan instituita in data de 13.07.2026;

Având in vedere creșterea din ultimele zile a debitului fluviului Dunărea, precum si a prognozei din perioada următoare, începând cu data prezentei, 10.11.2026, se trece la încetarea aplicării treptei III de restrictii pe sectorul 6 Chiciu - Vadu Oii (amonte Chiciu) si aplicarea fazei de atenționare/avertizare pe acest sector.

B.H. Buzau

Începând cu data de 22.09.2026 se trece la aplicarea treptei III de restrictii pentru sectorul 1 râu Buzău - vărsare – ph Banița.

· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  

· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;

· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavoda a fost oprita controlat si deconectata de la Sistemul Energetic National in dimineata zilei de 28 iulie 2026, din cauza nivelului foarte scazut, fara precedent, al Dunarii, cauzat de seceta severa, in baza procedurilor centralei aplicabile in situatii de seceta severa, iar Unitatea 2 din 13.08.2026. Conform prevederilor din Anexa 16 - Planul de restricții, transmis de CNE Cernavoda către ABADL in luna martie 2026, ambele unitati sunt oprite la un nivel in Dunare in sectiunea Cernavoda ≤1.85 mMB respectiv-277 cm reper mira Cernavodă. Între timp Unitatea 1 a fost resincronizată în data de în după-amiaza zilei de vineri, 6 noiembrie 2026, iar pornirea Unității nr. 2 va fi discutată luni, 09.11.2026, funcție de condițiile hidrologice.

· În data de 03.11.2026, nivelul Dunării, respectiv debitul, au atins valorile corespunzătoare încetarea aplicării treptei 3 de restricții și revenirea la faza de atenționare / avertizare, astfel, în  Secțiunea PH Tulcea km 108 s-a înregistrat un debit de 772 mc/s, respectiv un nivel de 39 cm;      


· Conform Planului de restricții, pe sectorul 1 Ceatal Izmail (subsectorul 1.3 Braț Sfântu Gheorghe) debitele caracteristice sunt:

· debitul necesar pentru Treapta 1  


        Q = 700,227 mc/s;

· debitul necesar pentru Treapta 2                                   Q = 700,0909 mc/s;

· debitul necesar pentru Treapta 3 
                              Q = 699,95453 mc/s;

· În acest sens, se încetează aplicarea treptei 1, treptei 2 și treptei 3 de restricții și se revine la aplicarea fazei de atenționare / avertizare la folosințele care se alimentează cu apă din Dunăre, pe sectoarele Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina) și Braț Sfântu Gheorghe 1.3  (Nufăru – Mahmudia – Murighiol - Sfântu Gheorghe), respectiv: 

· în scop potabil: Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina, SC Aquaserv SA - P.L. Mahmudia, SC Uzina de Apa Sf. Gheorghe;

· industrie: S.C. Alum SA Tulcea; 

· irigații: SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL, SC New Eco Stuf SRL, A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț; 
· piscicultură: SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I, SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani - A.P. Holbina; AG Moorkens Patrimonium SRL – A.P. Dranov - Ghiol.

· Prezenta constituie încetarea aplicării treptei 3 de restricții și revenirea la faza de atenționare / avertizare.

Referitor: Atingerea nivelului, respectiv a debitului fluviului Dunărea, pe sectorul Chiciu  (km 375) –Izvoarele(km 345) – Cernavodă (km 298) – Hârșova (km 238), corespunzătoare revenirii treptei 2 de restricții conform prevederilor Planului  de restricții și folosire a apelor  în perioadele deficitare, pentru BH Dunăre

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Datorită cresterii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de crestere pentru următoarea perioadă, se revine de la treapta 3 la treapta 2 conform aplicarii prevederilor  Planului  de restricții și folosire a apelor în perioadele deficitare pentru B.H. Dunăre, pentru S.N.N.-C.N.E. Cernavodă.
· Conform adreselor CNE-AUTORITATI-26-07902/26.08.2026 respectiv CNE_AUTORITATI-26-10260/04.11.2026, privind revizuirea ANEXEI 16 a Planului de restricții și folosire a apelor în perioadele deficitare pentru B.H. Dunăre, la CNE Cernavodă pentru treapta 2 de restricții nivelul în bazinul de distribuție CNE Cernavodă este ≤ 2,1 mMB (raportare la mira Marea Baltică), respectiv – 227 cm reper mira SH Cernavodă, debitul prelevat fiind de 66,5/85 mc/s. 

· În data de 09.11.2026 în Secțiunea Cernavodă se înregistreaza un debit de 345 mc/s, respectiv un nivel de -202 cm.
· În acest sens, se revine la treapta 2 de restricții – perioada de vara/iarna la S.N.N. C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 revizuita.

· Prezenta constituie revenirea la treapta 2 de restrictii.

